Svèsia Konungariket Sverige La Svèsia la xe un Stado del nord de l'Eoropa, inte la Penìzoła Scandinava. La confina co la Norveja a nord-ovest e co la Finlandia a est; la xe coligada a sudest co la Danimarca. La ga na superfisie de 449 964 km². La xe bagnà dal Mar Baltego a est, dal Kattegat a ovest. El paese el xe caraterisà da montagne e foreste. Ghe xe proe suficienti par sostègnar che la superficie cïapante rento l'atual Svezia la xe stà colonisada quando che i giazzi de l'ùltima era giazzal i se ga ritirà, inte l'età de la piera. Se crede che i primi abitanti i fusse cazzadori e togidori, che i vivea principalmente de chel'à che el mar el ghe ofrìa. Proavilmente la Svezia meridional la giera densamente popolà inte l'età del bronzo, sicome se ga catà resti de algune civiltà comerçai. Durante el IX e el X sècoło, la xe fiorìa in Svezia la cultura Vichinga, co comerci, incursion e colonisazion che le se estendéa principalmente verso est in direzion dei Stati Bàlteghi, de la Rusia e del Mar Negro. Inte el 1389, le tre nazion de Norvesa, Danimarca e Svezia le se ga unìo inte un ùgnolo regno: la Union de Kalmar. La Union la ga tegnesto unìe le tre nazion fin al 1523, quando che la Svezia la se ga cavà soto de Gustav Eriksson Vasa. Inte el XVII sècolo la Svezia la giera una de le magiori potence europee dopo de la vitoria inte la Guera dei trenta ani. La batagia de Poltava , onde che la Svezia la xe stà sconfita da la Rusia, la ga tacà fin a sto bon perìodo del Regno. L'ùltimo conflito el xe stà co la Norveza inte el 1814. La recente storia svedese la xe pi pasìfega: la xe restada neutral inte la Prima e la Seconda Guera Mondial. La Svèsia la xe divixa in 21 contadi . La so cavedal la xe Stocolma che La gà 765 044 abitanti. Altre cità importante le xe Göteborg, Uppsala, Malmö e Lund. El primo censimento el se ga tegnùo inte el 1794 e el ga resistrà na popołasion de cerca 1.800.000 abitanti. Inte el sècol sevente ghe xe stà na forte ondada de emigrazion direta inte i Stati Unii, cerca 1 300 000 persone le xe emigrae soratuto verso la region del Grandi Laghi. A contrastar sta roba ghe xe stà un tasso de nadaità alto e, inte el '900 un saldo imigratorio positìo costituìo soratuto da persone vegnenti dai vicini paesi bàltissi. Al di de ancò, la popołasion svedese la conta 9 131 425 abitanti. A causa del numaro relativamente esiguo de abitanti, la Svesia la ga na densità demografega pitosto bassa e despensada iregolarmente: la se concentro inte le principai àree metropoitane; i xe tut'ora in corso movimenti migratori da le region setentrionai verso la banda meridional e le principai cità. Sirca el 16.7% de la popołasion svedese la ga uno o tuti e do i zenidori de orizene foresta, cofà conseguenza de le varie imigrazion inte el nord Europa, prima in termeni de forza laorativa, e sucessivamente cofà profughi politeghi. Le etnie pì numarose dopo quela svedese le xe costituìe principalmente da persone orizenarie de la Finlandia, sevìa da Iraq, ex-Yugoslavia, Somalia, Zermania, Danimarca, Norvesa, Turchìa, Polonia, Romanìa, Russia e Iran. La lengoa nazional la xe el svedese, che la partien al grupo de le lengue zermàneghe setentrionai. Dal 1593 fin al 2000 la cïesa de Stato la xe stà quela evangelico-luterana. El culto catòlico el xe autorisà ufizialmente solo inte el 1860. La leze che la sancisse la libàrtà de culto la risal al 1951. La magioranza de la popołasion la aderise a la cïesa evangelico-luterana.